เรื่องร้องเรียน (ร้องเรียน,เสียงรบกวน) วันที่ 2023-08-09 02:58:06 — แขวงบางขุนนนท์ เขตบางกอกน้อย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031466
ขอให้ตรวจสอบและแก้ไขปัญหาเสียงดังรบกวนจากสถานประกอบการ ชื่อร้าน ...... ตั้งอยู่ภายใน อาคารพาณิชย์ (ไม่ทราบเลขที่ตั้ง) ปากซอยสมเด็จพระปิ่นเกล้า 13  แขวงอรุณอมรินทร์ เขตบางกอกน้อย กรุงเทพมหานคร จุดสังเกต บริเวณหัวมุมทางซ้ายมือ หน้าปากซอยสมเด็จพระปิ่นเกล้า 13 และอยู่ข้างกับโรงแรมยักษ์ ห่างเป็นระยะทางประมาณ 10 เมตร มีลักษณะเป็นตึกแถว หรือ อาคารพาณิชย์ประมาณ 4-5 ชั้น (ไม่ทราบรายละเอียดเจ้าของอาคาร) โดยหน้าตึกมีป้ายโฆษณาเขียนว่า ว่างให้เช่า เนื่องจากผู้ร้องแจ้งว่า สถานประกอบการทั้ง 2 ร้านดังกล่าว ได้ใช้พื้นที่ภายในอาคารประกอบกิจการฯ และจะมีเสียงดังรบกวนจากการเปิดเพลงออกมาจากตัวอาคาร ในช่วงเวลาประมาณ 22.00 - 23.00 น.จนถึงเวลาประมาณ 04.00 - 05.00 น. ของวันถัดไป เป็นประจำทุกวัน ซึ่งผู้ร้องไม่ทราบแน่ชัดว่าเสียงดังนั้นเป็นของร้านใดที่อยู่ภายในอาคาร ส่งผลให้ทั้งผู้ร้อง และประชาชนในพื้นที่ใกล้เคียง ประมาณ 3-4 หลังคาเรือน ได้รับความเดือดร้อนเป็นอย่างมาก เนื่องจากรบกวนเวลาพักผ่อน และเห็นว่า เป็นการเปิดบริการที่เกินเวลาตามที่กฎหมายกำหนดอีกด้วย ซึ่งประสบปัญหาเป็นระยะเวลาประมาณมากกว่า 1 เดือนแล้ว เนื่องจากทั้ง 2 ร้านเปิดใหม่มาเป็นระยะเวลาประมาณ 1 เดือน จนถึงปัจจุบัน (8 สิงหาคม 2566) ประกอบกับผู้ร้องแจ้งว่า ไม่ทราบแน่ชัดว่าร้านที่อยู่ภายในอาคารทั้ง 2 ร้านดังกล่าวนั้น มีใบอนุญาตการประกอบกิจการหรือไม่ จึงประสงค์ให้เจ้าหน้าที่หรือหน่วยงานที่เกี่ยวข้องลงพื้นที่ตรวจสอบและแก้ไขปัญหาดังกล่าวให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata